24/10/2022 | Administración LocalMunicipal
Miño
Convocatoria de subvenciones y ayudas públicas

De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/654311) Poderán ser beneficiarias as entidades sen fins de lucro que sexan as organizadoras do festival e que estean na situación que fundamenta a concesión da subvención e que cumprindo o disposto no artigo 13 da Lei 38/03 reúnan os seguintes requisitos: · Carecer de fins de lucro. · Estar inscrita no Rexistro municipal de asociacións do Concello de Miño, ou telo solicitado na data de petición. En todo caso, no momento da concesión da subvención deberán estar inscritas. · Desenvolver as súas actividades no termo municipal ou, no caso de efectuarse fóra deste, deberá tratarse de actividades que suplan ou complementen as atribuídas ao Concello de Miño. · Non ter pendente de xustificar ningunha subvención concedida polo Concello de Miño nos exercicios anteriores, ou ter desistido de forma motivada e por escrito. · Estar ao corrente das obrigas tributarias co Concello de Miño e con calquera outra administración. · O obxecto da súa actividade terá que gardar relación directa coa finalidade para a que se concede a subvención. · Non estar incursa en ningún dos supostos de incapacidade ou incompatibilidade para a percepción de axudas ou subvencións públicas. Non poderán acceder á concesión das subvencións municipais: · As entidades que por resolución firme foran sancionadas polo incumprimento das condicións previstas na autorización precisa para o desenvolvemento da actividade. · As entidades que perderan o dereito á obtención das subvencións como consecuencia do procedemento sancionador correspondente, e polo prazo establecido na resolución. · As entidades que, en virtude da normativa vixente, teñan limitado ou suprimido este dereito, e especificamente os recollidos no art.13 da Lei 38/03. · As entidades que teñan asinados convenios para a realización de actividades. O obxecto da convocatoria é establecer os criterios e o procedemento para conceder as subvencións municipais para o desenvolvemento de festivais musicais no termo municipal de Miño, que contribúan ao fomento dos intereses xerais ou sectoriais da veciñanza do municipio, ou presten servizos que complementen ou suplan os atribuídos á competencia municipal. Para os efectos desta convocatoria, entenderase por festivais musicais aqueles eventos culturais con identidade propia, que conte cunha programación musical e/ou de artes escénicas estable e diversa dirixida a un público amplo e que se veña desenvolvendo en edicións periódicas. Poderán ser subvencionados, ata un máximo do 80% do orzamento total, os seguintes conceptos: o Contratacións externas de servizos vinculados á organización do festival, (servizos técnicos e profesionais por traballos realizados por outras empresas para o desenvolvemento do festival como por exemplo gastos de enerxía eléctrica, limpeza, de seguridade, de produción, etc.). o Primas de seguros, (os seguros subscritos para a realización do festival). o Difusión do festival, (cartelería, publicidade, materiais de imprenta, lonas publicitarias, contidos audiovisuais promocionais, etc.). o Arrendamentos de equipos necesarios para a realización do festival, (equipos de son, iluminación, carpas, escenario, mesas e cadeiras, etc.). Os gastos susceptibles de subvención serán os realizados no período comprendido entre o 1 de xaneiro e o 31 de decembro de 2022. En xeral, non serán obxecto de subvención os festivais musicais que se desenvolvan fóra do termo municipal, agás aqueles que sexan consecuencia de intercambios culturais que teñan como obxecto o coñecemento dos costumes, cultura, tradicións das xentes doutros lugares. De conformidade co establecido no artigo 17.2 da Lei 38/2003, do 17 de novembro, xeral de subvencións, as bases reguladoras da presente convocatoria foron aprobadas polo Pleno desta Corporación no marco das Bases de execución do Orzamento municipal para o exercicio 2021, prorrogadas para o 2022, resultándolles de aplicación, polo tanto, o Título VI, bases 65ª e seguintes, publicadas no BOP do día 13 de maio de 2022. A aplicación orzamentaria á que se imputarán estas subvencións é a 334/48000, cun crédito máximo de 11.000,00 euros. O sistema de acceso é concorrencia competitiva. Conforme ao previsto na Base 67ª das BEO do orzamento vixente, o Alcalde ou órgano en que delegue, poderán acordar aboar á entidade beneficiaria un anticipo da presente subvención de ata un 50% da contía concedida, e unha vez que sexan xustificados os gastos subvencionados procederase, previo informe da intervención, a abonar o 50% restante. As solicitudes deberán presentarse no Rexistro xeral de entrada do Concello, xunto coa documentación esixida nestas bases. O prazo de solicitude será de 15 días naturais a partir do día seguinte á publicación desta convocatoria no BOP. Miño 18/10/2022 Yi Xin Arturo Alberto Rofas Cairo